RO Jurnalul Oficial al Uniunii Europene C 250/5

Comunicarea Guvernului francez cu privire la Directiva 94/22/CE a Parlamentului European și a Consiliului privind condițiile de acordare și folosire a autorizațiilor de prospectare, explorare și extracție a hidrocarburilor (1)

(Aviz privind cererea de prospectare a zăcămintelor de hidrocarburi lichide sau gazoase, denumită „Permis de Provence”)

(Text cu relevanță pentru SEE)

2009/C 250/05

Prin cererea din 23 octombrie 2008, rectificată la 17 aprilie 2009, societatea Queensland Gas Company, cu sediul social la adresa Level 5, nr. 30 Herschel Street Brisbane, Queensland, 4000 AUSTRALIA a solicitat, pentru o perioadă de cinci ani, o autorizație de prospectare pentru zăcăminte de hidrocarburi lichide sau gazoase, denumită „Permis de Provence”, pentru o suprafață de aproximativ 3 430 kmp situată pe o porțiune din departamentele Bouches-du-Rhône, Alpes de Haute Provence și Vaucluse.

Perimetrul în care este valabilă această autorizație este delimitat de arcele de meridiane și de paralelele care unesc succesiv punctele definite în cele ce urmează prin coordonatele lor geografice în grade (NTF, meridianul Parisului):

Puncte Longitudine estică Latitudine nordică 1 3,30 grade E 48,90 grade N 2 3,70 grade E 48,90 grade N 3 3,70 grade E 48,70 grade N 4 3,60 grade E 48,70 grade N 5 3,60 grade E 48,60 grade N 6 3,50 grade E 48,60 grade N 7 3,50 grade E 48,50 grade N 8 3,40 grade E 48,50 grade N 9 3,40 grade E 48,40 grade N 10 3,30 grade E 48,40 grade N 11 3,30 grade E 48,30 grade N 12 3,20 grade E 48,30 grade N 13 3,20 grade E 48,20 grade N Punctul 14 = intersecția paralelei 48,20 grade N cu țărmul coastei mediteraneene Punctul 15 = intersecția meridianului 2,80 grade E cu țărmul coastei mediteraneene 16 2 ,80 grade E 48,30 grade N 17 2,70 grade E 48,30 grade N 18 2,70 grade E 48,40 grade N 19 2,40 grade E 48,40 grade N 20 2,40 grade E 48,50 grade N 21 2,60 grade E 48,50 grade N 22 2,60 grade E 48,60 grade N 23 2,80 grade E 48,60 grade N 24 2,80 grade E 48,70 grade N 25 3,00 grade E 48,70 grade N 26 3,00 grade E 48,80 grade N 27 3,30 grade E 48,80 grade N

Depunerea cererilor și criteriile de atribuire a drepturilor

Solicitanții care au depus cererea inițială și cei care depun cereri concurente trebuie să îndeplinească condițiile stabilite la articolele 4 și 5 din Decretul nr. 2006-648 din 2 iunie 2006 privind drepturile de exploatare minieră și drepturile de depozitare subterană (Journal officiel de la République française din 3 iunie 2006).

Societățile interesate pot depune o cerere concurentă în termen de nouăzeci de zile de la data publicării prezentului aviz, în conformitate cu procedurile sintetizate în „Avizul privind acordarea drepturilor de exploatare minieră a hidrocarburilor în Franța”, publicat în Jurnalul Oficial al Comunităților Europene C 374 din 30 decembrie 1994, pagina 11, și stabilite prin Decretul nr. 2006-648 privind drepturile de exploatare minieră și drepturile de depozitare subterană. Cererile concurente se adresează ministrului responsabil cu sectorul minier, la adresa indicată mai jos.

Deciziile privind cererea inițială și cererile concurente se bazează pe criteriile de atribuire a drepturilor de exploatare minieră, definite la articolul 6 din decretul menționat, și se vor adopta până cel târziu la 1 februarie 2011.

Condiții și cerințe privind desfășurarea activității și încetarea acesteia

Solicitanții sunt invitați să consulte articolele 79 și 79.1 din codul minier și Decretul nr. 2006-649 din 2 iunie 2006 privind exploatările miniere, depozitarea subterană și poliția minelor și a depozitelor subterane (Journal officiel de la République française din 3 iunie 2006).

Informații suplimentare se pot obține de la ministerul ecologiei, al energiei, al dezvoltării durabile și al mării, responsabil de tehnologiile ecologice și de negocierile privind clima (Ministère de l’écologie, de l’énergie, du développement durable et de la mer, Direction générale de l'énergie et du climat, Direction de l'énergie, Sous-direction de la sécurité d'approvisionnement et des nouveaux produits énergétiques, bureau exploration production des hydrocarbures), Arche de La Défense, Paroi Nord, 92055, La Défense Cedex, FRANCE (Telefon +33 140819537, Fax +33 140819529).

Actele cu putere de lege menționate anterior pot fi consultate pe site-ul Légifrance: http://www.legifrance.gouv.fr

(1) JO L 164, 30.6.1994.